Hanyang universiteti. Hanyang universiteti (HYU) —— Janubiy Koreyaning Seul va Ansan shaharlarida joylashgan xususiy universitetdir . Hanyang (hàngàn) soʻzi Choson sulolasi davrida ishlatilgan poytaxt Seulning sobiq nomidan kelib chiqqan. Dastlab universitet 1939-yilda muhandislik maktabi sifatida tashkil etilgan. Hanyang muhandislik va arxitektura dasturlarini taklif qilgan mamlakatdagi birinchi universitet boʻlib,STEM sohalari boʻyicha yetakchi universitetlar qatorida turadi. Hanyang universiteti har yili 3,000 dan ortiq xalqaro talabalarni qabul qiladi va har yili 3,300 dan ortiq talabalarni chet elga oʻqish dasturlariga yuboradi.2018-yil holatiga koʻra Hanyang universiteti 76 mamlakatdan 777 ta hamkor universitetlarga ega edi . Tarixi. Hanyang universiteti 1939-yil 1-iyulda, Yaponiya bosqini davrida Dong-A muhandislik instituti sifatida tashkil etilgan. Dong-A instituti Seulning Jongno tumanida 630 nafar talaba va 35 nafar professor-oʻqituvchilar bilan ish boshlagan.1941-yil may oyida institut boshqa joyga koʻchirilgan .1943-yilda Koreya hali ham Yaponiya mustamlakasi ostida boʻlganligi sababli institut yangi talabalarni qilishdan toʻxtatilgan. Bu 1944-yil 15-martda maktabning vaqtincha yopilishiga olib keldi. 1945-yil avgustda davlat mustaqilligi tiklangach, Dong-A instituti nomini Milliy muhandislik instituti deb oʻzgartirgan. Institut asoschisi doktor Kim Lyun-Jun Koreyani qayta qurishda sanoat taraqqiyotining muhimligini oldindan bilgan va Hnyang universitetini sud va akademik organ sifatida tashkil etgan.1948-yil iyul oyida universitet Koreyadagi birinchi toʻrt yillik muhandislik oliygohi sifatida akkreditatsiyadan oʻtkazildi. Reytingi. 2017-yil Joongang Ilbo jurnali reytingida usitetining Seul kampusi mamlakatda 3-oʻrinni, ERICA kampusi esa 9-oʻrinni egalladi. Koreya iqtisod va muhandislik maktablarini baholash reytingiga koʻra Hanyang universiteti muhandislik yoʻnalishida mamlakatda birinchi oʻrinni egalladi. Korea Economic Daily va Global Research nashri bilan hamkorlikda oʻtkazilgan „2016-yilda muhandislik maktabini baholash“da Hanyang universiteti 299 ball toʻplagan holda 1-oʻrinni egalladi. Hanyang universiteti sanoat va universitet hamkorligi, texnologiyalarni tijoratlashtirish, startaplarni qoʻllab-quvvatlash, shuningdek, taʼlim va tadqiqot sifati boʻyicha mamlakatdagi 50 ta maktab orasida eng yuqori ballni qoʻlga kiritdi.